Title: Lesbianak, ia ikusezinak - Gaiari buruzko foroa
Course: Literatura ikasgelan

Lesbianak, ia ikusezinak

Lesbianen ikusgaitasunari eta parte-hartzeari buruzko ikerketa bat kaleratu du EAEko Arartekoak

JAKES GOIKOETXEA

DONOSTIA

«Zu barnean ez zauden mundua deskribatzen denean, desoreka psikikoko momentu bat gertatzen da, ispilu batean begiratu eta ezer ikusiko ez bazenu bezala. Indar espirituala behar da hutsune horri, zu bota zaituzten ez-izate horri, aurre egin eta altxatzeko, ikus eta entzun zaitzaten exijituz». Adrianne Rich poetaren hitz horiek erabili ditu Inmaculada Mujikak lesbiana askok gizartean bizi behar duten ikusezintasuna, ez-izatea, adierazteko.

Inmaculada Mujika soziologoa, psikologoa eta Aldarte gay, lesbiana eta transexualen arreta zentroko langilea da. 2005ean EAEko Arartekoak beka bat eman zion Arabako, Bizkaiko eta Gipuzkoako emakume lesbianen ikusgaitasunari eta parte-hartze sozialari buruzko ikerketa bat egiteko. Mujikak 18 lesbianari egindako elkarrizketetan eta urteotako eskarmentuan oinarritu zuen ikerketa. EAEko Arartekoak ikerketa liburu batean bildu eta atzo aurkeztu zuen, Donostian.

Zer deritzozu? Azaldu zure iritzia foroko mezu batean. Horretaz gain, beste norbaiten mezua iruzkindu beharko duzu jarduera hau osatzeko.